नाम की चाहत में अब स्कूल प्रबंधन यहां की गतिविधि को बाजार में बेचने लगता है। शहर के व्‍यापारियों से मिलकर प्रबंधन यह फरमान लागू कर देता है कि बच्‍चों को हर चीज स्‍कूल से ही खरीदनी होगी। यहां दाम बाजार से अधिक रखे जाते हैं। देखा जाए तो आज देश भर के हर छोटे-बड़े शहरों में ऐसा ही हो रहा है। स्‍कूलों की गाढ़ी कमाई के इन स्रोतों को फिल्‍म ने काफी अच्‍छे ढंग से दिखाया है। किताबें, ड्रेस, खेल की वस्‍तुआं से लेकर कैंटीन में खाने के सामान तक सबकुछ महंगा हो जाता है। यहां हम आपको बताना चाहेंगे कि यहां फिल्‍म ने उन स्‍कूलों की चर्चा की है, जो बाहर से किताबें-कॉपी खरीदने पर आय दिन बच्‍चों को सजा देते हैं।